506 DE AUGMENTIS SCIENTlARUM 



sunt, sive reliquiae historiae, quae casu e naufragio temporum 

 ereptae sunt 



Memoriae, sive pr separation es ad historiam, duplicis generis 

 sunt ; quorum alterum Commentaries, alterum Registra vocare 

 placet. Commentarii nudam actionum et eventuum seriem ac 

 connexionem proponunt, praetermissis causis rerum et praetex- 

 tibus, initiis quoque earundem et occasionibus, consiliis itidem 

 et orationibus, et reliquo actionum apparatu. Talis enim est 

 propria Commentariorum natura, licet Caesari, per modestiam 

 quandam cum magnanimitate conjunctam, praestantissimae inter 

 eas quae exstant historian Commentariorum nomen indere pla- 

 cuerit. At Registra duplicis naturae sunt. Complectuntur 

 enim aut titulos rerum et personarum in serie temporum, quales 

 dicuntur Fasti et Chronologiae ; aut actor um solennitates, cujus 

 generis sunt principum edicta, senatuum decreta, judiciorum 

 processus, orationes publice habitae, epistolas publice missae, et 

 similia, absque narrationis contextu sive filo continue. 



Antiquitates, seu historiarum reliquiae, sunt (uti jam diximus) 

 tanquam tabulae naufragii ; cum deficiente et fere submersa 

 rerum memoria, nihilominus homines industrii et sagaces, per- 

 tinaci quadam et scrupulosa diligentia, ex genealogiis, fastis, 

 titulis, monumentis, numismatibus, nominibus propriis et stilis, 

 verborum etymologiis, proverbiis, traditionibus, archivis et in- 

 strumentis tarn publicis quam privatis, historiarum fragmentig 

 librorum neutiquam historicorum locis dispersis ; ex his inquam 

 omnibus, vel aliquibus, nonnulla a temporis diluvio eripiunt et 

 conservant. Res sane operosa, sed mortalibus grata, et cum 

 reverentia quadam conjuncta ; ac digna certe quae, deletis 

 fabulosis nationum originibus, in locum hujusmodi commen- 

 titiorum substituatur : sed tamen eo minus habens authoritatis, 

 quia paucorum licentiae subjicitur quod paucis curae est. 



In his Imperfectae Historiae generibus defectum aliquem non 

 puto designandum, cum sint tanquam imperfecte mista ; ut de- 

 fectus hujusmodi sit ex ipsa earum natura. Ad Epitomas quod 

 attinet (historiarum certe teredines et tineas), eas exulare vo- 

 lumus ; quod etiam cum plurimis qui maxime sani fuerunt 

 judicii facimus; utpote quae complura nobilissimarum histo- 

 riarum corpora exederint et corroderint, atque in faeces inutiles 

 demum redegerint. 1 



1 Bacon often condemns, and not altogether unjustly, the use of epitomes. The 

 development of a liking for abridgments is certainly a remarkable feature in the de- 

 cline of Roman literature. ' 



